בעבר דיווחו כמה כלי תקשורת בעולם כי ישראל קונה נפט מהכורדים. ביוני 2014 עגנה באשקלון מכלית נפט כורדית ועובדי הנמל פרקו את תכולתה. הממשלה האזורית של כורדיסטן מכחישה את הסחר, ישיר או עקיף. "לא אכפת לנו לאן הנפט שלנו הולך לאחר שאנחנו שולחים אותו לסוחרים שלנו", אמר יועץ בכיר בממשלה לעיתון "פייננשל טיימס".



בקיץ שעבר אמר ראש הממשלה בנימין נתניהו בהתבטאות נדירה כי ישראל תומכת בהקמת מדינה כורדית בצפון עיראק, בשטח שבו שולטת כיום האוטונומיה הכורדית. גם הנשיא לשעבר שמעון פרס אמר דברים דומים. האמירות הללו ביטאו לא רק את הקירבה בין ישראל והכורדים, אלא גם את עומק המשבר בין ישראל לטורקיה, החוששת מהקמת מדינה כורדית עצמאית בגבולה.